|  |
| --- |
| **Vundamendi rajamine** |
| Vastavalt asendiplaanile maja vundamendi mahamärkimine ja pärast vundamendi valmimist ülemõõdistamine.  |
| **Pinnasetööd:** Elamu aluselt alalt kooritakse kasvupinnas kihina ning seejärel rajatakse majaalune süvend 0,9 m sügavusele planeeritavast maapinnast .  |
| Rajatava betoonvöö alus täidetakse kruusa või killustiku täitepinnasega ca 150-200 mm paksuselt. Täitepinnas tihendatakse vibraatoriga. Pärast vundamentide valmimist täidetakse kogu elamu alus liivtäitepinnasega. Täitepinnas tihendatakse. |
| **Taldmikud:** Vundamentidele valatakse armeeritud betoonist taldmikud. Taldmik kujutab endast armeeritud raudbetoonist vööd kõrgusega 200 mm ning laiusega kuni 400 mm. |
| Vundamendid laotakse "Fibo 3" kergplokkidest laiusega 200, kokku kõrgusega 4 rida. Konstruktsioonid armeeritakse (ülemisse ja alumisse vuuki armatuurvardad ø6 2 tk ).  |
|  Varjualuse vundamendid valmistatakse postvundamentidena raudbetoonist alustele. Postide rajamissügavus on 1,2 m planeeritavast maapinnast ning postid ulatuvad pinnasest välja 0,1 m.  |
| **Hüdroisolatsioonitööd:** Vundamentide välispindadele paigaldatakse vertikaalne kilest hüdroisolatsioon. |
|  **Vundamendi soojustustööd**: Võimalike külmakergete vältimiseks paigaldatakse vundamendi välisperimeetrile horisontaalne, soojustus (laiusega 1 m). Horisontaalse soojustusena kasutatakse 100 mm vahtpolüstürooli (EPS 100). Vahtpolüstürool paigaldatakse 200-300 mm sügavusele planeeritavast maapinnast ning antakse kalle 10–15 kraadi langusuunas. Vahtpolüstüroolile paigaldatakse kile, mille äär tõstetakse maapinnani ja kinnitatakse vundamendi külge. Vundamendi siseküljele paigaldatakse vertikaalne 50 mm vahtpolüstürool (EPS 80). |
|  **Betoonpõrandad:** Elamu põrand valmistatakse armeeritud betoonpõrandana. Selleks kaetakse eelnevalt tihendatud pinnas kilega, millele paigaldatakse maja sisemisel perimeetril 150 mm ning ülejäänud pinnal 100 mm vahtpolüstürool (EPS 80). Seejärel paigaldatakse armatuurvõrk (200 x 200 x 5 mm). Betoonpõrand valatakse ca 80...100 mm paksuses kihis lattvaluna. Võimaliku varjualuse põrandana paigaldatakse killustik (fraktsioon 35-50 mm), eelnevalt tihendatud pinnasele.  |
| **NB! Enne maja põrandate betoneerimist paigaldatakse põrandaalune kanalisatsiooni- ja veetorustik** **ning vesipõrandaküttekontuurid.** |